भगवान कृष्ण की बात सुनकर भीमसेन ने कहा- ‘सावधान, उद्योगी और नीति-निपुण राजा कम शक्ति होने पर भी बलवान शत्रु को जीत लेता है। श्रीकृष्ण में नीति है, मुझ में बल है और अर्जुन में विजय पाने की योग्यता है, इसलिए हम तीनों मिलकर जरासंध के वध का काम पूरा कर लेंगे।’ भगवान श्रीकृष्ण ने कहा, ‘हम लोग उसे युद्ध के लिए बाध्य करके जीत सकते हैं। छियासी राजाओं को वह कैद कर चुका है, चैदह और बाकी हैं। फिर वह सबका वध करना चाहता है, जो उसके इस क्रूर कर्म को रोकेगा, वह बड़ा यशस्वी होगा और जो जरासंध पर विजय प्राप्त करेगा, निश्चय ही वह सम्राट होगा।’